માનવમિત્ર, રાજકોટ : જસદણ વિધાનસભા બેઠક પરની પેટા ચૂંટણીને લઇ ભાજપ અને કોંગ્રેસમાં પ્રતિષ્ઠાનો જંગ જીતવા સમાન બાજી દાવ પર લાગી છે. કારણ કે, જસદણ વિધાનસભા બેઠક પરની પેટા ચૂંટણીમાં ભાજપ તરફથી અન્ય કોઇ નહી પરંતુ કોંગ્રેસમાંથી જ ભાજપમાં જોડાનાર અને સીધુ કેબીનેટ મંત્રીનું પદ હાંસલ કરનાર કુંવરજી બાવળિયા મેદાને છે, જેથી કોંગ્રેસ માટે તેમને હરાવવા એ પ્રતિષ્ઠાનો જંગ બની ગયો છે અને તેને લઇને જ હવે કોંગ્રેસે આ માટે ખાસ વ્યૂહરચના ઘડી કાઢી છે.